Italiano: # DEIZE

Il Conseggio pe-o patrimònio linguistico ligure è felice di presentare il DEIZE, un dizionario digitale italiano-genovese a cura di Jean M. e con la consulenza linguistica di Fabio C., Alessandro G., Stefano L., Claudio R., Anselmo R. and Fiorenzo T.

Le trascrizioni fonetiche, che mirano a rappresentare la pronuncia più comune e condivisa dai parlanti della lingua, sono a cura di Stefano L.. I criteri di rappresentazione della pronuncia sono quelli enunciati da Stefano Lusito, _Aspetti teorici e pratici della redazione di un dizionario genovese-italiano della lingua contemporanea. Metalessicografia di una varietà romanza di koinè_, Alessandria, Edizioni dell’Orso, §6, pp.469-493. Le indagini sul territorio sono condotte con l’aiuto di Camillo A., Christian D., Mino D. e Ornella Siamo grati a Martino R. per la revisione e i preziosi suggerimenti di natura didattica, e a Lorenzo B. per il contributo nella ricerca terminologica storico-artistica e della cultura materiale attraverso le fonti documentarie.

Il dizionario si contraddistingue per una serie di caratteristiche innovative:

1. l’offerta di esempi d’uso, per molti tra i lemmi più frequenti, che inseriscono i traducenti genovesi in contesti comunicativi verosimili; 2. la possibilità di usufruire di tabelle relative alle declinazioni dei nomi e alle coniugazioni verbali, generate da un programma informatico appositamente creato; 3. la presenza di indicazioni precise sulla pronuncia di ogni lemma (corrispondente a quella del capoluogo) tramite la trascrizione in alfabeto fonetico internazionale (IPA) e le registrazioni audio.

Stanti le finalità che animano il dizionario, volte in primo luogo a favorire il recupero del lessico stabilmente fissato nella letteratura storica della lingua, l’opera predilige le forme genovesi più genuine a quelle italianizzanti che possono talvolta avere maggior diffusione nell’attuale pratica orale. Taluni criteri puntuali di registrazione – ad esempio relativi alle forme morfologiche cui si dà priorità all’interno dell’opera – sono chiariti in appositi box rinvenibili all’interno delle specifiche entrate.

## Guida all’uso dell’opera

Il DEIZE è finalizzato a offrire una rassegna il più possibile esaustiva del lessico dell’italiano, messo a confronto con i propri equivalenti in genovese.

Le marche d’uso sono note o abbreviazioni che informano l’utente del dizionario circa particolari ambiti semantici cui afferisce un determinato lessema, sulla marcatezza di registro di quest’ultimo o su altri aspetti ancora.

Le marche d’uso comprese nel DEIZE sono le seguenti.

Neologismi. Poiché il genovese è ancora ampiamente utilizzato anche in forma scritta – non solo in testi di uso quotidiano, ma anche nella prosa narrativa e negli articoli pubblicistici – si è ritenuto opportuno includere nel DEIZE anche le parole e le espressioni comparse negli ultimi anni (indicativamente dal 2015 in poi) nell’uso scritto di questa lingua. Si tratta per lo più di termini legati alle nuove tecnologie (come _intelligensa artifiçiale_) o ai cambiamenti politici e sociali che hanno interessato la realtà locale e non solo (_scormatô_, _regazzificatô_, _moçion de çensua_ “mozione di sfiducia” ecc.). Queste forme sono state inserite nel DEIZE per ragioni di completezza e di documentazione; va però precisato che, almeno per ora, la loro diffusione è ancora limitata e riguarda soprattutto l’ambito scritto. Non sono invece considerati neologismi termini come _televixon_, o _telefonin_, che risultano pienamente consolidati nell’uso sia scritto sia orale del genovese.

Da ultimo, la marca ital. contrassegna il lessico di matrice italianizzante, ma ben diffuso nell’uso del genovese e non sentito come marcato rispetto alle forme «genuine»: è il caso ad es. di parcheggiâ [parkeˈdʒaː] per parchezzâ [parkeˈzaː] o di lavata [laˈvaːta] per lavâ [laˈvaː], dove la differenza fra le due forme risiede nell’adattamento morfologico, o anche di sparî [spaˈriː] per scentâ [ʃeŋˈtaː], dove l’italianismo ha una forma completamente diversa rispetto al termine genovese «verace».

Non vengono contrassegnati con questa marca né i neologismi formati dall’italiano ma che rappresentano l’unica forma lessicale per denotare un determinato referente in genovese, come lampadiña [laŋpaˈdiŋˑa] o telefonin [telefuˈniŋ]. Tutti quegli italianismi più o meno presenti nell’uso, ma sentiti ancora come marcati rispetto alle forme genovesi veraci (come zio [ˈziːu] per barba [ˈbaːrba], zia [ˈziːa] per lalla [ˈlalˑa] o giovedì [dʒuveˈdi] per zeuggia [ˈzødʒˑa], fra gli innumerevoli esempi) non saranno invece inclusi all’interno del DEIZE.

## Bibliografia

Le citazioni virgolettate provengono dalla monografia di S. Lusito, _Aspetti teorici e pratici della redazione di un dizionario genovese-italiano della lingua contemporanea: metalessicografia di una varietà romanza di koinè_, Alessandria, Edizioni dell’Orso, 2025, §5.5, pp. 225-244. Quel volume propone, allo stato attuale, lo studio metalessicografico più approfondito relativo alla sistemazione del genovese contemporaneo; molte delle considerazioni esposte in quella sede sono state applicate anche per il DEIZE, nonostante la direzione inversa che caratterizza quest’ultimo dizionario. Il riscontro del lessico nell’uso scritto si intende effettuato nei materiali che compongono il _Corpus del genovese contemporaneo in prosa_, a cura di Jean Maillard e Stefano Lusito, descritto nei suoi caratteri generali in Stefano Lusito, _Aspetti teorici e pratici della redazione di un dizionario genovese-italiano della lingua contemporanea: metalessicografia di una varietà romanza di koinè_ cit., §3.4., pp. 157-173.

E. Autelli, S. Lusito, C. Konecny, F. Toso, (2018-2021), _GEPHRAS: The ABC of Genoese and Italian Phrasemes (Collocations and Idioms)_. Col supporto linguistico di A. Guasoni e le illustrazioni di M. Merli.

Ligure: # DEIZE

O Conseggio pe-o patrimònio linguistico ligure o presenta con piaxei o DEIZE, un _diçionäio elettrònico italian-zeneise_ à cua do Jean M. e ch’o peu contâ in sciâ consulensa linguistica de Fabio C., Lusciandro G., Stefano L., Claudio R., Anselmo R. e Fiorenso T.

E trascriçioin fonetiche, ch’ammian à representâ a prononçia ciù commun e scompartia da-i parlanti da lengua, en à cua do Stefano. I critëi de representaçion da prononçia en quelli enonçiæ da Stefano Lusito, _Aspetti teorici e pratici della redazione di un dizionario genovese-italiano della lingua contemporanea. Metalessicografia di una varietà romanza di koinè_, Lusciandria, Edizioni dell’Orso, §6, pp.469-493. E investigaçioin in sciô territöio en portæ avanti con l’aggiutto de Camillo A., Christian D., Mino D. e Ornella D. Semmo reconoscenti à Martin R. pe-a revixon e i preçioxi conseggi de natua didattica, e à Loenso B. pe-a contribuçion inta reçerca terminològica stòrico-artistica e de coltua materiale pe mezo de vivagne documentäie.

O diçionäio o se distingue pe unna quantitæ de caratteristiche innovative:

1. a propòsta de testi d’exempio, pe ben ben di lemmi ciù frequenti, che presentan e equivalense do lescico zeneise inte di contesti de communicaçion vexin a-a realtæ; 2. a poscibilitæ de consultaçion de tabelle de declinaçion di sostantivi e de coniugaçion di verbi, generæ da un programma informatico inandiou pe quello fin; 3. a presensa de indicaçioin esatte in sciâ prononçia de tutti i lemmi (correspondente à quella da primma çittæ da region) pe mezo da trascriçion inte l’alfabeto fonetico internaçionale (IPA) e e registraçioin audio.

Dæto e finalitæ do diçionäio, ch’o l’ammia a-o repiggio do lescico ch’o s’attreuva inta lettiatua stòrica da lengua, quest’euvia a dà a prioritæ a-e forme zeneixi ciù viaxe che no à quelle refæte in sce l’italian, ascì ben che queste de vòtte peuan ëse ciù deuviæ inta lengua parlâ. Çerti di critëi de registraçion – comme quelli ligæ a-e forme morfologiche tegnue da conto drento do travaggio – se peuan leze inte de seçioin appòxite drento de intræ do diçionäio.

## Comme addeuviâ st’euvia

O DEIZE o ponta à offrî unna rassegna o ciù exaustiva che se peu do lescico de l’italian, misso à confronto co-i seu equivalenti in zeneise.

E marche d’uso en nòtte ò abbreviaçioin ch’informan a casaña do diçionäio in sce di ambiti semantichi particolæ a-i quæ un dæto lessema o fa referensa, in sciâ seu marcatessa de registro ò in sce di atri aspeti ascì.

E marche d’uso compreise into DEIZE son quelle chì da basso.

Neologiximi. Dæto che o zeneise o l’é ancon ben ben addeuviou inta forma scrita – no solo inti testi d’uso cotidian, ma inta preusa narrativa e inti articoli pubbliçistichi ascì – s’é consciderou opportun comprende into DEIZE ascì e poule e e esprescioin sciortie inti urtimi anni (da-o 2015 in avanti pöcassæ) inte l’uso scrito de sta lengua. En pe-o ciù di termini ligæ a-e neuve tecnologie (comme intelligensa artifiçiale) ò a-i cangiamenti politichi e soçiali ch’an interessou a realtæ locale e no solo (scormatô, regazzificatô, moçion de çensua, etc.). Ste forme en stæte registræ into DEIZE pe de raxoin de completessa e de documentaçion; beseugna però preçisâ che, a-o manco pe-o momento, a seu diffuxon a l’é ancon limitâ e a tocca pe-a ciù parte a lengua scrita. No l’é stæto incangio consciderou di neologiximi i termini comme _televixon_ ò _telefonin_, ch’en consolidæ do tutto, tanto inta lengua zeneise scrita comme inte quella parlâ.

In concluxon, a marca ital. a l’indica o lescico de matrixe italianizzante, ma ben ben spantegou inte l’uso do zeneise e no sentio comme marcou respetto a-e forme «viaxe»: un exempio o l’é parcheggiâ [parkeˈdʒaː] pe parchezzâ [parkeˈzaː] ò lavata [laˈvaːta] pe lavâ [laˈvaː] , donde a differensa tra e doe forme a l’é inte l’adattamento morfològico, ò ascì scentâ [spaˈriː] pe scentâ [ʃeŋˈtaː] , donde l’italianiximo o l’à unna forma do tutte despægia respetto a-o termine zeneise «viaxo».

No se segna con sta marca ni i neologiximi formæ da l’italian ma che representan a sola forma lescicale pe denottâ un dæto referente in zeneise, comme lampadiña [laŋpaˈdiŋˑa] ò telefonin [telefuˈniŋ] . Tutti quelli italianiximi ciù ò meno presenti inte l’uso, ma visti ancon comme marcæ respetto a-e forme zeneixi viaxe (comme zio [ˈziːu] pe barba [ˈbaːrba], zia [ˈziːa] pe lalla [ˈlalˑa] ò giovedì [dʒuveˈdi] pe zeuggia [ˈzødʒˑa], tra i tanti exempi) no saian incangio compreixi into DEIZE.

## Bibliografia

E çittaçioin virgolettaæ ne vëgnan da-a monografia de S. Lusito, _Aspetti teorici e pratici della redazione di un dizionario genovese-italiano della lingua contemporanea: metalessicografia di una varietà romanza di koinè_, Lusciandria, Edizioni dell’Orso, 2025, §5.5, pp. 225-244. Quello volumme o propoñe, a-a giornâ d’ancheu, o studio metalessicografico ciù approfondio in sciâ scistemmaçion do zeneise contemporaneo; tante de conscideraçioin espòste inte quell’euvia en stæte applicæ ascì pe-o DEIZE, ben che a direçion de st’urtimo diçionäio a l’é inversa. A verifica do lescico inte l’uso scrito a l’é stæta fæta inti materiali che compoñan o _Corpus del genovese contemporaneo in prosa_, à cua de Jean Maillard e Stefano Lusito, descrito inti seu caratteri generali inte Stefano Lusito, _Aspetti teorici e pratici della redazione di un dizionario genovese-italiano della lingua contemporanea: metalessicografia di una varietà romanza di koinè_ cit., §3.4., pp. 157-173.

E. Autelli, S. Lusito, C. Konecny, F. Toso, (2018-2021), _GEPHRAS: The ABC of Genoese and Italian Phrasemes (Collocations and Idioms)_. Co-o suppòrto linguistico do A. Guasoni e e inlustraçioin do M. Merli.